Aalborg Stiftstidende, 1840-02-14
Aalborg, den 14de Februar. Et ikke blot for vedkommende Menighed og i det Hele for vor Commune, men ogsaa i anden statistisk og historisk Henseende interessant Skrift er nylig udkommet, nemlig det i Gaarsavisen annoncerede: Budolphi Kirkes Formues Forfatning. udarbeidet efter Kilderne af Sognepræsten, Hr. Stiftsprovst, Dr. theol. Hald. Den hæderlig bekjendte Forfatter har ogsaa her med megen Flid og Omhu behandlet sit Æmne, og i sin Fremstilling givet mange interessante Blik paa Kirkens ældre Historie. Glædeligt er især det Resultat, som disse Undersøgelser have ledet til, idet man af dem erfarer: "1) at Budolphi Kirke, der i Aaret 1768 ikkun ciede 3843 Rbd. 1 Mk. 4 s., i et saa kort Tidsrum, som 71 Aar, har seet sin Capitalformue forøget indtil 22, 110 Rbd. 1 Mk. 1 1/2 s., hvoraf dog 2200 Rbd. ikke tilhøre Kirken, men Sognekaldet; 2) at denne Capital-Forøgelse ikke har været en Følge af uværdig Sparsomhed, men, for største Deelen, at den Goddædighed, der ei heller i vore Tider er fremmed for Aalborg Byes Jndvaanere; 3) at denne Fremgang i pecuniaire Kræfter har kunnet finde Sted, uagtet Kirken har anvendt betydelige Summer paa den herværende Cathedralskole, har havt urefunderede Udlæg for Frue Firke, og har forstrakt denne sin Søster=Kirke med rentefrie Laan; 4) at Pengevæsenets Forandring i 1813 kun har medført et forholdsmæssigt ringe Tab for Kirken, og at dens Tab ved Realisation af utilstrækkelige Panter, indskrænke sig til en Ubetydelighed af 268 Rbd. 2 Mk. 13 1/2 s. - Det er ikke mindre glædeligt - siger Forf. endvidere - at kunne paavise, at enhver Sum, stor eller liden, der nogensinde er skjænket Kirken, endnu eies af Kirken, uden nogen anden Forandring, end den, Omskrivningen til Rigsbankpenge medførte. Der vil saaledes ikke behøves noget Tilskud fra Menighedens Side til at restituere forbrugte Capitaler. Kirken vil i meget kort Tid kunne frigjøre sig for sin Gjæld 19000 Rbd.) da dens Tilgodehavende overstiger Gjældens Beløb, og den, naar uforudseelige Uheld ikke tilstøde, vil have et aarligt Overskud af 5600 Rbd. Man behover mindre nu, end i den foregaaende Tid, at afpasse Udgifterne paa Kirkens Reparation og Forskjønnelse efter den tvingende Nødvendigheds og den yderste Nødtørftigheds Bud; men Udgifter kunne afholdes, ved hvilke dette gamle Christen-Tempel, hvis skjønne Spiir er et talende Vidne om Guds Varetægt og Menneskers Godgiørenhed, vil blive, hvad Frue Kirke allerede er, en værdig Bolig for christelig Andagt og christelig Opbyggelse. - Angaaende øvrige Octails henvise vi til Skriftet selv, der sælges til Jndtægt for Kirken, for 2 Mk. Erpl. og vel saaledes allerede vil befinde sig i en stor Deel af Læsernes Hænder. Den Tak, Hr. Stiftsprovst Hald ved, med Møie, at bringe de i Skriftet inde, holdte interessante Data for Lyset, har erhvervet sig, maa end meere forøges derved, at han saaledes har bidraget til at styrke den Offentligheds-Sands, som begynder at røre sig i alle administrative Retninger, og som vist efterhaanden, vil give flere gavnende Fostre Tilværelse. Som vi erfare, vil saaledes ogsaa en historisk Fremstilling af vor gamle Frue Kirkes Formuesforfatning kunne ventes udgiven i Trykken.